Diari Oficial de la Generalitat Valenciana


Sumari del DOGV 7880, del 23-09-2016 (2016/7321)

RESOLUCIÓ de 21 de setembre de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de la Vilavella per a la creació d'una escola infantil de primer cicle, denominada Juan XXIII, de titularitat municipal, a l'esmentada localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7321


Data del document
:   21-09-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de setembre de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de la Vilavella per a la creació d'una escola infantil de primer cicle, denominada Juan XXIII, de titularitat municipal, a l'esmentada localitat. [2016/7321]  
La Generalitat, a través de la Conselleria d'Educació, Investigació, Cultura i Esport, i l'Ajuntament de la Vilavella han subscrit, prèvia tramitació reglamentària, el dia 16 d'agost de 2016, un conveni per a la creació d'una escola infantil de primer cicle, de titularitat municipal, denominada Juan XXIII, a l'esmentada localitat.  
En compliment del que estableix la clàusula onzena del conveni, és procedent la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 589/2016 i que figura com a annex d'aquesta resolució.  
  
València, 21 de setembre de 2016.- El director general de Relacions amb les Corts: Antonio Torres Salvador.  
  
  
Conveni entre la Generalitat (Conselleria d'Educació, Investigació, Cultura i Esport) i l'Ajuntament de la Vilavella, per a la creació d'una escola infantil de primer cicle, denominada Juan XXIII, de titularitat municipal, a l'esmentada localitat  
  
València, 16 d'agost de 2016  
  
Reunits  
D'una banda, Vicent Marzà Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell (DOCV 30.06.2015), en nom i representació de la Generalitat, expressament autoritzat per a la firma del present conveni en virtut de l'Acord del Consell de data 23 de juny de 2016.  
D'una altra banda, Carmen Navarro Roig, alcaldessa presidenta de l'Ajuntament de la Vilavella, facultada per a aquest acte per Acord del Ple de l'esmentat ajuntament de data 10 de juny de 2016.  
  
Manifesten  
1. L'Ajuntament de la Vilavella va acordar sol·licitar la creació d'una escola infantil de la seua titularitat a la Vilavella, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, 04.05.2006), d'ara endavant, LOE.  
2. La disposició addicional segona, punt 2, de la Llei Orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics, els titulars dels quals siguen les corporacions locals, s'ha de realitzar per conveni entre l'administració educativa competent i les corporacions.  
3. Les direccions generals competents en administració local i pressupostos, en l'àmbit de les seues competències, han emés els informes preceptius i vinculants sobre la inexistència de duplicitats en el servici i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local per a l'exercici de les competències dels ens locals, diferents de les pròpies i de les atribuïdes per delegació.  
  
4. El Servei de Projectes i Construccions Educatives ha emés un informe favorable, de data 19 de setembre de 2015, a la proposta d'instal·lacions i ús educatiu, ja que s'ajusta al que disposa la normativa aplicable, quant als requisits mínims dels centres que impartisquen ensenyaments de règim general no universitaris.  
5. El 20 de setembre de 2015 la Direcció General d'Ensenyança va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la creació de la mencionada escola.  
6. La Unitat Tècnica de la Direcció Territorial d'Educació, Investigació, Cultura i Esport de Castelló ha emés un informe favorable en el seu àmbit competencial.  
7. Vist el compromís per part de l'Ajuntament de la Vilavella d'aportar la relació del professorat i les titulacions respectives, abans de l'inici de les activitats educatives corresponents, de conformitat amb la legislació aplicable.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament de la Vilavella acorden subscriure el present conveni atenent les següents  
  
  
Clàusules  
  
Primera  
L'objecte del present conveni és la creació d'una escola infantil de primer cicle, a la Vilavella, de titularitat íntegrament municipal, dins del marc educatiu vigent establit per la LOE, amb les característiques, ensenyances i configuració que s'indiquen:  
Denominació genèrica: escola infantil de primer cicle.  
Denominació específica: Juan XXIII.  
Domicili: pl. Joan XXIII, s/n.  
Localitat: la Vilavella.  
Província: Castelló.  
Codi: 24364364.  
Titular: Ajuntament de la Vilavella.  
Ensenyances: Educació Infantil, de primer cicle.  
Capacitat: 3 unitats amb un màxim de 40 llocs escolars, distribuïts de la manera següent:  
- 1 unitat per a xiquets de 0-1 any, amb 8 llocs escolars.  
- 1 unitat per a xiquets d'1-2 anys, amb 13 llocs escolars.  
- 1 unitat per a xiquets de 2-3 anys, amb 19 llocs escolars.  
  
Segona  
Aquesta escola impartirà el currículum de l'Educació Infantil establit, per als centres educatius de l'àmbit territorial de la Comunitat Valenciana, en el Decret 37/2008, de 28 de març, del Consell, pel qual s'estableixen els continguts educatius del primer cicle de l'Educació Infantil a la Comunitat Valenciana (DOCV 3 d'abril).  
  
Tercera  
Correspon al titular de l'escola infantil la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que faça la Conselleria d'Educació, Investigació, Cultura i Esport per a la concessió de subvencions o ajudes econòmiques als centres d'Educació Infantil.  
  
  
Quarta  
L'escola infantil se sotmetrà a l'autoritat de la Conselleria d'Educació, Investigació, Cultura i Esport, i de la Inspecció Educativa en els termes que preveu el títol VII de la LOE, d'Educació, que regula la inspecció del sistema educatiu i la resta de normativa de desplegament que puga dictar-se sobre la dita matèria.  
  
Cinquena  
El titular de l'escola es compromet a:  
a) Complir el que estableix sobre òrgans de govern dels centres públics el capítol III del títol V de la LOE.  
b) Complir la normativa aplicable que estableix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se, i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i tots els documents de caràcter acadèmic i administratiu que es generen.  
  
Sisena  
El present conveni és efectiu el mateix dia que es firme; no obstant això, l'autorització d'obertura i funcionament del centre tindrà efectes des de l'inici del curs acadèmic 2016-2017.  
  
Setena  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, es notificaran a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, de conformitat amb el procediment que regula el títol IV del mencionat Reial Decret 332/1992, de 3 d'abril. S'acabarà d'aprovar per resolució del conseller competent en matèria d'educació.  
En els supòsits que recull l'article 13.2 esmentat, s'instruirà un expedient que donarà lloc a una nova autorització, per a la qual cosa s'haurà de subscriure l'oportú conveni entre les parts.  
  
Huitena  
El present conveni estarà vigent fins a la seua extinció per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de sis mesos abans de l'inici del curs acadèmic en què s'haja d'extingir, com a mínim.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b i d, l'extinció requerirà la comunicació prèvia de la Conselleria al titular de l'escola.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en cas d'extinció del conveni per les causes anteriorment recollides, es tramitarà el corresponent expedient de revocació de l'autorització concedida a l'escola. Aquesta extinció produirà efectes a partir del final del curs escolar en què es produïsca la causa.  
  
Novena  
L'aplicació i execució d'aquest conveni, incloent-hi a aquest efecte tots els actes jurídics que puguen dictar-se en la seua execució i desplegament, no podrà suposar obligacions econòmiques per a la Generalitat, i en tot cas haurà de ser atesa amb els seus mitjans personals i materials.  
  
  
Desena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que pogueren produir-se en l'aplicació del conveni, sense perjuí del sotmetiment a la jurisdicció corresponent de les actuacions que, relacionades amb aquest, puguen tindre una altra naturalesa.  
  
  
Onzena  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i es publicarà en el Diari Oficial de la Comunitat Valenciana.  
  
  
Dotzena  
El present centre s'inscriurà en el Registre de Centres Docents de la Comunitat Valenciana.  
Com a prova de conformitat, i perquè en quede constància, les dos parts firmen el present conveni al lloc i en la data esmentats anteriorment.  
  
El conseller d'Educació, Investigació, Cultura i Esport: Vicent Marzà Ibáñez.  
  
L'alcaldessa presidenta de l'Ajuntament de la Vilavella: Carmen Navarro Roig.